**2.6.2020.**

**Razred: 7.**

**Nastavna jedinica: Najkraći oblici narodne književnosti (Pitalice, zagonetke, poslovice, izreke)**

**Pozdrav svima. U vašim čitankama pronađite lekciju „Najkraći oblici narodne književnosti“.**

**Zadaća sata:**

1. **Prepoznati najkraće književne oblike, odrediti značajke zagonetki, pitalica, poslovica i izreka, prepoznati ulogu prenesenog značenja.**

**ZAGONETKE -** duhovito sastavljeni zadaci s odgonetkama skrivenim u tekstu**.**

**PITALICE -** kratka pitanja zasnovana na životnom iskustvu s neočekivanim odgovorom**.**

**POSLOVICE -** sažete izreke koje u obliku tvrdnje ili savjeta iznose životno iskustvo i mudrost.

**IZREKE -** kratko izrečene fraze koje se ponavljaju zbog izražajnosti i slikovitosti.

Zadaci:

1. Izaberite jednu poslovicu pa ju objasnite. Čitajte izreke i komentirajte ih. Jesu li vam svi oblici jasni? Koji oblik vam se najviše sviđa?
2. Kako biste opisali što su poslovice, izreke, pitalice i zagonetke? Po čemu se razlikuju takvi oblici? Navedite vlastiti primjer za svaki oblik.
3. Što je osnovno, a što preneseno značenje? Zašto kažemo da ovi oblici imaju preneseno značenje? Pokušajte utvrditi preneseno značenje u zadanim oblicima.

**NASTAVNI LISTIĆ**



ODGONETNI AKO ZNAŠ

Ako je imaš, želiš je dijeliti.  
Ako je podijeliš, više je nemaš.  
Što je to?

Bijeli kao snijeg, lagan kao pero,  
a u sebi puno vode nosim, zajedno s braćom   
letim po nebu i stalno suncu prkosim.

Crna sam kao noć, i uvijek te pratim.  
Po mraku se skrivam, po danu se vratim.

Po leđima crne, po trbuhu bijele,  
u proljeće dođu, u jesen se sele.

**NASTAVNI LISTIĆ**



PAMETNA PITANJA

Ja sam nešto zdravo, bijelo,  
i piće sam, a i jelo.  
Znam da nikog neće biti  
ko me neće pogoditi.

Pred tobom leži polje,  
sasvim je bijele boje,  
i čeka crnu kišu  
iz desne ruke tvoje.

Melju nekada kao vodenica pusta.

Bijele koke ispod strehe vire.